*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*162. számú előterjesztés*

Bátaszék Város Önkormányzat Képviselő-testületének 2022. augusztus 31-én

16 órakor megtartandó ülésére

A TOP-3.2.1-16-16TL1-2019-00026 azonosító számú „A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósításához többlet forrás biztosítása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika pénzügyi irodavezető  **Tárgyalja:**  PG Bizottság: 2022. 08.30. |

**Tisztelt Képviselő-testület!**

„A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósítása folyamatban van.

Több műszaki probléma merült fel a kivitelezés során, melyeket célszerű megoldani a projekt keretében.

1. Szellőző cső kiépítése

A vizesblokk acél nyílászáró alsó parapet szintje az út szintjén helyezkedik el. A folyamatos csapadék hatására a belső szerkezet oly mértékben károsodott, hogy javítása nem lehetséges. A nyílászáró energetikai elvárásoknak is megfelelő cseréje magasabb költséggel járna, a vizesblokk szellőzése a szellőzőcső kiépítésével gazdaságosabb és a későbbi üzemeltetés és karbantartás szempontjából is hatékonyabb megoldást jelent.

A pótmunka összege bruttó 115.200,-Ft.

2. Víznyomócső átépítése

A tervezés során a víznyomócső nem volt látható, mivel el volt burkolva, a terep szintjén. A kivitelezési munkák megkezdése során a falon felázás volt tapasztalható, ekkor került feltárásra a terület és kiderült, hogy a nyomócsőben van egy toldás, amelyhez nincs akna kiépítve, azonban a rendeltetésszerű használathoz és a későbbi felázások elkerülése érdekében ennek kiépítése szükséges.

A pótmunka összege bruttó 228.670,-Ft.

3. Trapézlemez fedés

A kiviteli tervben és a költségvetési kiírásban nem szerepelt a robbantóakna és az ételkiadó tetején található üvegszövetes polikarbonát lemez cseréje. A lemezek leszerelése során kiderült, hogy a tervezés óta eltelt időben az extrém időjárási körülmények és UV hatás eredményeként a lemezek olyan mértékben károsodtak, hogy már nem alkalmasak visszaszerelésre.

A pótmunka összege bruttó 280.805,-Ft.

4. Homlokzati lámpák

A kiviteli tervben és a költségvetési kiírásban a homlokzati hőszigetelési munkákhoz kapcsolódóan a falon kívüli, vízmentes kültéri lámpák le- és visszaszerelése szerepelt, azonban a leszerelés során kiderült, hogy a lámpatestek sokkal rosszabb állapotban vannak, mint az látszott, visszaszerelésre érintésvédelmi szempontból alkalmatlanok. A pótmunka keretében a 12 db lámpatest beszerzésére kerülne sor.

A pótmunka összege bruttó 152.400,-Ft.

5. Napkollektoros rendszer feltöltése

A tervezés során a működő napkollektor elbontása, majd a tetőszigetelést követő visszaépítése szerepelt, azonban a leszerelés során kiderült, hogy a tervezés óta eltelt időben a rendszer meghibásodott, a hőhordozó folyadék egy része elszivárgott, ezért a rendeltetésszerű működéshez a rendszer újra töltése szükséges.

A pótmunka összege bruttó 86.360,-Ft.

6. „A” épület lefolyócső

A lapostetőről levezető lefolyócső cseréje szükséges, mivel a leszerelés során kiderült, hogy az adott csőszakaszon a forrasztások és a cső belső oldalán olyan mértékű a korrodáció, hogy a javítás költségesebb lenne mint az adott szakasz cseréje.

A pótmunka összege bruttó 79.629,-Ft.

A lenti táblázat tartalmazza azokat az összegeket, amik a projekt támogatási összegének terhére várhatóan elszámolható.



A pályázatban szabad forrásként rendelkezésre állt bruttó 2 148 000,-Ft összeg.

A kivitelező által korábban a pótmunkára (kerítés és kapu átalakítás) adott árajánlat bruttó 1.263.701,-Ft összegű, amire a Képviselő-testület a 107/2022.(V.19.) önkormányzati határozatával biztosított forrást. A maradvány 884.299,-Ft.

A kivitelező által a pótmunkára adott árajánlat – ami várhatóan elszámolható költség lesz - bruttó 777.075,-Ft összegű. E pótmunka elszámolását is kezdeményezzük a Közreműködő Szervezetnél.

A jóváhagyás több hónapot is igénybe vehet.

A kivitelező által a pótmunkára adott árajánlat – ami nem lesz elszámolható költség - bruttó 165.989,-Ft összegű.

A munkákat célszerű lenne mielőbb megrendelni, hogy a befejezési határidőt ez ne befolyásolja. A megrendeléshez viszont szükséges a forrás biztosítása.

Javasoljuk, hogy a pótmunkák megrendeléséhez a Képviselő-testület biztosítsa a forrást.

Amennyiben a Közreműködő Szervezet még sem hagyja jóvá a pótmunka elszámolhatóságát, akkor a saját forrás felhasználásának csökkentése érdekében a Szekszárdi Tankerületi Központtal kezdeményezünk egyeztetést a költségek megosztása tekintetében.

***1.sz. H a t á r o z a t i j a v a s l a t :***

**„A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósításához többlet forrás biztosítására**

Bátaszék Város Önkormányzata Képviselő-testülete;

1. egyetért - „A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekthez kapcsolódó -a szellőző cső kiépítése, a víznyomócső átépítése, a trapézlemez fedés és a homlokzati lámpák pótmunka megrendelésével,
2. a feladat ellátásához szükséges bruttó 777.075,- Ft vállalkozói díj kifizetését az önkormányzat 2022. évi költségvetésének általános tartaléka terhére megelőlegezi
3. felhatalmazza a KÖH-t, hogy a Közreműködő Szervezetnél kezdeményezze a pótmunkaköltségek fedezéséhez szükséges átcsoportosítást.

*Határidő: 2022. október 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: SZ+C Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**„A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósításához többlet forrás biztosítására**

Bátaszék Város Önkormányzata Képviselő-testülete;

1. egyetért- „A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekthez kapcsolódó - a napkollektoros rendszer feltöltése és az „A” épület lefolyócső pótmunka megrendelésével,
2. a feladat ellátásához szükséges bruttó 165.989,- Ft vállalkozói díj kifizetését az önkormányzat 2022. évi költségvetésének általános tartaléka terhére biztosítja.

*Határidő: 2022. október 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: SZ+C Kft.

Bátaszéki KÖH városüz. iroda

Bátaszéki KÖH pénzügyi iroda

irattár